ΕΞΑΜΗΝΙΑΙΑ ΕΚΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ  
(σύμφωνα με το άρθρο 5 παρ. 2 του Νόμου 3556/2007) 
 
17 
για τον εντοπισμό και την αντιμετώπιση απειλών για την ασφάλεια στον κυβερνοχώρο και συνεργάζεται με τα τμήματα 
κυβερνοασφάλειας του Ομίλου DT για την ανταλλαγή γνώσεων σχετικά με τις αναδυόμενες απειλές και βέλτιστες πρακτικές. 
Η ασφάλεια των συστημάτων δικτύου και πληροφοριών αποτελούν πάντα μία από τις υψηλότερες προτεραιότητες του Ομίλου ΟΤΕ. 
Είναι κάτι περισσότερο από απλή υποχρέωση συμμόρφωσης µε τις νομικές και κανονιστικές απαιτήσεις. Αποτελεί μέρος της 
κουλτούρας της Εταιρείας και ενισχύει το ανταγωνιστικό της πλεονέκτημα για τη διατήρηση της εμπιστοσύνης των πελατών, 
συνεργατών και προμηθευτών της. 
 
Προστασία των προσωπικών δεδομένων  
Η Εταιρεία συλλέγει, αποθηκεύει και χρησιμοποιεί προσωπικά δεδομένα κατά τη συνήθη πορεία των εργασιών της και τα προστατεύει 
με βάση την ισχύουσα νομοθεσία περί προστασίας δεδομένων και τους Εταιρικούς Δεσμευτικούς Κανόνες Προστασίας Δεδομένων 
για την προστασία των προσωπικών δεδομένων του Ομίλου, που έχουν υιοθετηθεί με απόφαση του Δ.Σ. της Εταιρείας. Παρόλο που 
λαμβάνονται τεχνικά και οργανωτικά μέτρα για την προστασία των προσωπικών δεδομένων, τα μέτρα ενδέχεται να αποτύχουν και 
ορισμένα προσωπικά δεδομένα ενδέχεται να χαθούν ως αποτέλεσμα ανθρώπινου σφάλματος ή τεχνολογικής αποτυχίας ή να 
χρησιμοποιηθούν κακόβουλα. Ενδεχόμενη παραβίαση προσωπικών δεδομένων από την Εταιρεία ή από τους συνεργάτες ή 
προμηθευτές της μπορεί να οδηγήσει σε πρόστιμα, ζημιές στη φήμη και απώλεια συνδρομητών και να έχει αρνητικές επιπτώσεις 
στην επιχείρηση και στην οικονομική κατάσταση αυτής. 
 
Η προστασία των προσωπικών δεδομένων είναι μία από τις κύριες προτεραιότητες του Ομίλου ΟΤΕ, όχι μόνο για να ανταποκριθεί 
στις νομικές και κανονιστικές απαιτήσεις, αλλά και ως αναπόσπαστο μέρος της κουλτούρας του. Στο πλαίσιο αυτό, ο Όμιλος ΟΤΕ έχει 
συστήσει τη μονάδα Προστασίας Δεδομένων Ομίλου ΟΤΕ, με επικεφαλής τον Υπεύθυνο Προστασίας Δεδομένων, ο οποίος 
εποπτεύεται λειτουργικά από την Επιτροπή Ελέγχου.  
 
Τα τεχνικά και οργανωτικά μέτρα προστασίας δεδομένων περιλαμβάνουν, μεταξύ άλλων, μέτρα για την αποτροπή πρόσβασης μη 
εξουσιοδοτημένων ατόμων στα συστήματα επεξεργασίας δεδομένων, μέτρα που εξασφαλίζουν την εμπιστευτικότητα των δεδομένων 
κατά την αποθήκευση και διαβίβασή τους (π.χ. κρυπτογράφηση, ψευδωνυμοποίηση), μέτρα που διασφαλίζουν ότι τα προσωπικά 
δεδομένα που επεξεργάζονται τρίτα μέρη/ανάδοχοι τυγχάνουν επεξεργασίας μόνο σύμφωνα με τις οδηγίες της Εταιρείας, καθώς 
και περιοδικές δράσεις ενημέρωσης και εκπαίδευσης των εργαζομένων. 
 
Προστασία κλίματος 
Η κλιματική αλλαγή αποτελεί ένα παγκόσμιο περιβαλλοντικό ζήτημα, οι επιπτώσεις του οποίου επηρεάζουν όλο το εύρος των 
οικονομικών δραστηριοτήτων και τη ζωή στον πλανήτη, και μπορεί να οδηγήσει σε μελλοντικούς κινδύνους, λόγω των σοβαρών και 
μακροπρόθεσμων επιπτώσεών της.  
 
Για την αντιμετώπιση των επιπτώσεων αυτών, η Ευρωπαϊκή Ένωση έθεσε ως στόχο τη μείωση των εκπομπών αερίων του θερμοκηπίου 
(GHG) κατά τουλάχιστον 55% έως το 2030, συγκριτικά με τα επίπεδα του 1990, ενώ, για το 2050, στο πλαίσιο της Ευρωπαϊκής 
Πράσινης Συμφωνίας (European Green Deal), ο στόχος αφορά στον μηδενισμό των καθαρών (net) εκπομπών. Οι στόχοι αυτοί είναι 
νομικά δεσμευτικοί έπειτα από την υιοθέτηση του Ευρωπαϊκού Κλιματικού Νόμου. Την περίοδο αυτή, βρίσκεται σε εξέλιξη διαδικασία 
της Ευρωπαϊκής Επιτροπής για τον καθορισμό στόχου μείωσης των εκπομπών για το 2040. Τον Ιούλιο του 2023, η Ευρωπαϊκή 
Επιστημονική Συμβουλευτική Επιτροπή για την Κλιματική Αλλαγή (που συστάθηκε στο πλαίσιο του Ευρωπαϊκού Κλιματικού Νόμου) 
συνιστά μειώσεις εκπομπών κατά 90% - 95% έως το 2040, σε σχέση με το 1990. 
 
H Ευρωπαϊκή Επιτροπή δημοσίευσε (2021) μια σειρά νομοθετικών προτάσεων (Fit for 55) που προσδιορίζουν τις πολιτικές και τα 
μέτρα για την επίτευξη των παραπάνω κλιματικών στόχων. Επιπλέον, ο κανονισμός για τη θέσπιση ενός Συστήματος Ταξινόμησης 
Βιώσιμων Επενδύσεων (EU Taxonomy Regulation) στην ΕΕ καθορίζει τα κριτήρια με τα οποία προσδιορίζεται αν μια οικονομική 
δραστηριότητα χαρακτηρίζεται περιβαλλοντικά βιώσιμη, προκειμένου να ενθαρρύνει τις περιβαλλοντικά βιώσιμες επενδύσεις. 
 
Από τον Μάϊο του 2022, έχει τεθεί σε ισχύ ο ελληνικός κλιματικός νόμος, ο οποίος στοχεύει να παράσχει το πλαίσιο ώστε η Ελλάδα 
να επιτύχει μείωση των εκπομπών κατά 80% έως το 2040 στην πορεία προς τον στόχο για τον μηδενισμό εκπομπών (net zero) έως 
το 2050. 
 
Η αντιμετώπιση της κλιματικής αλλαγής αποτελεί αντικείμενο της περιβαλλοντικής στρατηγικής του Ομίλου ΟΤΕ και μια από τις 
στρατηγικές προτεραιότητες του Ομίλου ΟΤΕ για θέματα βιώσιμης ανάπτυξης. Επιδιώκοντας την κλιματικά ουδέτερη λειτουργία του, 
ο Όμιλος ΟΤΕ σχεδιάζει και υλοποιεί δράσεις για τη μείωση των εκπομπών αερίων του θερμοκηπίου σε όλη την αλυσίδα αξίας του, τη 
χρήση Ανανεώσιμων Πηγών Ενέργειας και την αύξηση της ενεργειακής αποδοτικότητας.  
 
Ο Όμιλος ΟΤΕ συμμετέχει στην επίτευξη των στόχων για την κλιματική αλλαγή του Ομίλου DT για μια κλιματικά ουδέτερη λειτουργία. 
Επιδιώκεται, σε επίπεδο Ομίλου DT, ο μηδενισμός (net-zero) των εκπομπών αερίων του θερμοκηπίου (scope 1, 2 και 3) το αργότερο 
έως το 2040, με ενδιάμεσους στόχους για το 2025 (μηδενισμός των άμεσων και έμμεσων εκπομπών από την κατανάλωση ενέργειας 
έως το 2025) και το 2030 (μείωση εκπομπών αερίων του θερμοκηπίου στις κατηγορίες scope 1, 2, 3 κατά 55 % το 2030 σε σχέση 
με τα επίπεδα του 2020).  
 
Οι εταιρείες του Ομίλου ΟΤΕ υλοποιούν ένα έργο για την ενσωμάτωση των Συστάσεων του Task Force on Climate-related Financial 
Disclosures (TCFD) στις διαδικασίες τους και στην υποβολή εκθέσεων, στο πλαίσιο ενός ευρύτερου έργου που πραγματοποιείται σε